edisnord/MILQA-question-generation huggingface dataset:
qgen: title: Marosvásárhely context: Az előző századforduló környékén, 1903-ban négy gyógyszertár, két kórház 109 ággyal, 14 orvossal, két halottkémmel működött. 1927–1928 között a magyar történelmi egyházak (római katolikus, református, unitárius) szanatóriumot építettek, amely az államosítás után szülészeti és nőgyógyászati klinikaként folytatta tevékenységét.
1951-ben összevonták az egészségügyi intézményeket. Ekkor jött létre az Egyesített Klinika, egy vezetés alá vonva a kórházakat, orvosi rendelőket. 1952 után több egészségügyi létesítmény is épült, mint például a szemészet, gyermekpoliklinika vagy az 1. számú poliklinika.
1991-ben alakult Marosvásárhelyen a SMURD, a Sürgősségi Betegellátó Szolgálat, amelyet a palesztin Raed Arafat alapított. Mára már szerte az országban működik.
Jelenleg a következő egészségügyi intézmények működnek a településen:
2 kórház – egy városi; 11 részlegre szakosodva, egy megyei; 7 részleggel
9 járóbeteg-rendelő ambulancia-poliklinika (SZTK)
1 vérelosztó és -konzerváló központ
mentő + SMURD

Kérdések:
1903-ban hány gyógyszertár volt Marosvásárhelyen?
Melyik egyházak építettek szanatóriumot 1927 és 1928 között Marosvásárhelyen?
Mi történt a marosvásárhelyi szanatóriummal az államosítás után?
Mikor hozták létre az Egyesített Klinikát Marosvásárhelyen?
1952 előtt volt Marosvásárhelyen szemészet?
Mi az a SMURD?
Ki alapította a SMURD-ot?
Mi Rafael Arafat nemzetisége?
Mikor alapult a SMURD?
A SMURD melyik városban jött létre?
Hány SZTK van Marosvásárhelyen?
1903-ban volt Marosvásárhelynek halottkémje?
Mikor került Raed Arafat Marosvásárhelyre?
Miért államosították Marosvásárhely egészségügyi intézményeit 1951-ben?
Csak egyházak működtetnek szanatóriumot?
Miért hozta létre Raed Afarat a SMURD-ot Romániában?
Raed Afarat hol született?
Mit csinál egy halottkém?
Minek a rövidítése az SZTK?
qgen: title: Marosvásárhely context: Marosvásárhely első helyi lapja a Székely Ellenzék volt, amely 1898–1920 között jelent meg. A 20. század első felében jelent meg a Székely Napló (1910–1930), az Erdélyi Napló szociális napilap (1901–1907), a Tükör politikai hetilap (1913–1925), a Vasárnap református lap (1901–1911) vagy a Marosvásárhely társadalmi-szépirodalmi lap (1911–1913). A két világháború között összesen 93 sajtótermék látott napvilágot. Csak 1925-ben 17 folyóirat, napi- és hetilap működött a városban.
A jelentősebbek 1940-ig: Zord Idő (1919–1921), a Ma (1925–1933), a Maros (1927–1933), a Maros Vidék (1933–1936), a Magyar Szó (1936–1941), a Reggeli Újság (1931–1943), a Székelyföld (1920–1937) politikai lapok; az Erdélyi Barázda (1920–1928) és az Erdélyi Társaság (1921–1922) hetilapok; a Magyar Népegészségügyi Szemle (1933–1942) és a Református Újság (1933–1943), valamint a város hivatalos újsága, az A város (románul: Orașul).
Jelenleg Marosvásárhelyen a Népújság, a Vásárhelyi Hírlap és a Központ nagyobb példányszámban eladott magyar nyelvű újságok, viszont szerte Maros megyében népszerűek. A Népújság Maros megye legolvasottabb napilapja.

Kérdések:
Melyik időszakban létezett a Székely Ellenzék nevű lap?
Mi volt Marosvásárhely első helyi lapja?
Melyik évben jött létre a Székely Ellenzék nevű lap?
Melyik időszakban jelent meg a Székely Napló Marosvásárhelyen?
Hány éven kereszül jelent meg a Vasárnap című református lap Marosvásárhelyen?
Hány sajtóterméke volt Marosvásárhelynek a világháborúk között?
Marosvásárhelyen hány lap működött 1925-ben?
Hány éven keresztül működött a Zord Idő című marosvásárhelyi napilap?
A marosvásárhelyi Székelyföld című lap politikai lap volt?
Hány éven keresztül működött Marosvásárhelyen a Magyar Népegészségügyi Szemle?
Melyek Marosvásárhly legnépszerűbb magyar nyelvű lapjai?
Melyik az a napilap, amelyet a legtöbben olvasnak Maros megyében?
Milyen témával foglalkozott az Erdélyi Barázda c. hetilap?
Ki alapította a Székely Ellenzék nevű lapot?
1898-ban melyik országhoz tartozott Marosvásárhely?
Jelenleg hány napilapja van Marosvásárhelynek?
Mikor alapították a marosvásárhelyi Központ nyelvű újságot?
A marosvásárhelyi Népújság egy baloldali lap?
qgen: title: Marosvásárhely context: A településen először a Marosvásárhelyi Rádió sugárzott 1958. március 28-án. 1985–1989 között a kommunista karhatalom betiltotta, és csak a forradalom után, 1990-től sugározhatott újból. A rádió multikulturális adó. Három nyelven: románul, magyarul és németül egyenlő arányban sugároz. Hat erdélyi megyében fogható: Maros, Kolozs, Beszterce, Hargita, Kovászna és Brassó megyékben, de az interneten is hallgatható. A Rádió GaGa 2000-től kezdte műsorainak szórását a Kossuth utcai ingatlanjában, ma már az egész megyében fogható.
1990 óta a városban több román kereskedelmi adó is stúdiót nyitott, mint az Antena1, ProTV vagy a PrimaTV. 2006. január 1-jétől létrejött az első helyi televízióadó, a Maros TV, amely műsoridejének felét magyarul, másik felét pedig románul közvetíti. Ezt követően az RCS&RDS csoport is felújította stúdióját, így a kábeltévé saját adóján műsorok is nézhetők. 2008 februárjától a Román Televízió is saját területi stúdiót nyitott. Azonban csak május 5-én sugárzott először műsorokat az RTV 2-es csatornáján. A területi stúdió műsorokat fog gyártani az RTV 3-as csatornájának, amelyet a romániai népcsoportoknak hoznak majd létre. A Duna Televíziónak is stúdiója van.

Kérdések:
Mi volt az első nap, amikor sugárzott a Marosvásárhelyi Rádió?
Mi volt Marosvásárhely első rádióadója?
Mikor volt betiltva a Marosvásárhelyi Rádió?
Mióta nincs betiltva a Marosvásárhelyi rádió?
Milyen nyelveken sugároz a Marosvásárhelyi Rádió?
Melyik megyékben lehet fogni a Marosvásárhelyi Rádiót?
A Marosvásárhelyi Rádiót lehet az interneten keresztül is hallgatni?
Mióta létezik a marosvásárhelyi Rádió GaGa?
Milyen kereskedelmi rádióadók jöttek létre Marosvásárhelyen 1990 óta?
Mikor jött létre Marosvásárhely első helyi televízióadója?
Hogy hívják az első marosvásárhelyi tévéadót?
Milyen nyelveken vannak adásai a Maros TV-nek?
Miről nevezték el a Radio GaGát?
A Marosvásárhelyi Rádiónak miért van német nyelvű műsora?
Hány német él Marosvásárhelyen?
Hány ember kétnyelvű Marosvásárhelyen?
Miért van stúdióna a Duna TV-nek Marosvásárhelyen?
Miért fogható a Marosvásárhelyi Rádió hat megyében?
qgen: title: Michael Jordan context: Michael Jeffrey Jordan (New York, 1963. február 17. –) visszavonult hivatásos amerikai kosárlabdázó. Széles körben a világ legsikeresebb kosárlabdázójának tartják, ő volt generációja legjobban szponzorált játékosa, és kiemelkedő szerepe volt abban, hogy az NBA népszerűsége a 80-as és 90-es években világszerte egyre növekedett. Minden idők egyik legnagyobb hatású sportolója.
Példaképeinek a korábbi legendákat David Thompsont, Jerry Westet és Walter Davist tekinti. Őt magát legtöbbször Julius Ervinghez szokták hasonlítani a látványos, zsákolásokkal teletűzdelt játékstílusa miatt.
Visszavonulása óta több játékost is kineveztek már Jordan „utódának” (olyan világklasszisokat is, mint LeBron James, Kobe Bryant, Dwyane Wade, Grant Hill vagy Vince Carter), de egyikük sem érte el az ő nagyságát.
14 idénye alatt 6-szor bajnok, 14-szer All Star kiválasztott, 6-szor a rájátszás és a döntő legjobb játékosa, 10-szer a liga gólkirálya, 5-ször az Év legértékesebb játékosa volt, ezzel az NBA történetének legsikeresebb játékosává vált.

Kérdések:
Mi Michael Jordan teljes neve?
Mikor született Michael Jordan?
Él még Michael Jordan?
Hol született Michael Jordan?
Michael Jordan még mindig aktív?
Ki az NBA történetének legsikeresebb játékosa?
Michael Jordannek kik voltak a szponzorai?
Mi az az NBA?
Minek a rövidítése az NBA?
Michael Jordannek ki volt a példaképe?
Melyik sportág kiemelkedő képviselője Michael Jordan?
Kit tekintenek Michael Jordan méltó utódjának?
Milyen eredményeket ért el Michael Jordan?
Hány idényt játszott Michael Jordan?
Hányszor választották meg Michael Jordant az év legértékesebb játékosának?
qgen: title: Michael Jordan context: Michael szülei, James és Deloris New York szociálisan igencsak elmaradott negyedében, Brooklynban laktak. Felismerték, hogy ez a környezet nem alkalmas gyermekeik számára, hogy tartalmas életet élhessenek, így Michael 7 éves korában az észak-karolinai Wilmingtonba költöztek. Itt James egy elektronikai üzemben, Deloris pedig egy bankban dolgozott.
Michael bátyja, az ifjabb James katonának állt, míg ő a sportban látta a kitörési lehetőséget. Próbálkozott az amerikaifutballal és a baseballal is, mielőtt még a gyűrűk lenyűgözték volna.
A helyi Emsley A. Laney Gimnáziumban kezdte bontogatni szárnyait, de az első két évében kevés sikerrel. Hiába volt labdabiztos, technikás, nem volt elég magas. Második nyarán hirtelen nőtt 10 centimétert, így harmadik évében már nem lehetett kihagyni a csapatból. Utolsó évében beválasztották a legjobb középiskolások csapatába, ezt 29 pontos, 11 lepattanós és 10 gólpasszos átlagával érdemelte ki. Ez az eredmény jó ajánlólevél volt a későbbiekre nézve, több egyetemi játékosmegfigyelő figyelmét is felkeltette.

Kérdések:
Michael Jordan hol töltötte kisgyermek éveit?
Hány éves volt Michael Jordan, amikor a családjával New Yorkból Wilmingtonba költözött?
Melyik államban van Wilmington?
Michael Jordan szülei mit dolgoztak Wilmingtonban?
Mi volt Michael Jordan szüleinek a keresztneve?
Michael Jordannek van testvére?
Milyen pályát választott magának Michael Jordan bátyja?
Milyen sportot űzött Michael Jordan, mielőtt kosárlabdázó lett?
Miért indult nehezen Michael Jordan kosárlabdázó karrierje?
Milyen eredménnyel került be Michael Jordan a legjobb középiskolások csapatába?
Melyik gimnáziumba járt Michael Jordan?
Milyen tanuló volt Michael Jordan?
Milyen magas Michael Jordan?
qgen: title: Michael Jordan context: 1981-ben az Észak-karolinai Egyetem (University of North Carolina) hallgatója lett, ahol a fő tárgyának a kulturális földrajzot választotta. Gólyaként az Év újoncának választották 13,4 pontos átlagával. A Dean Smith vezette kosárlabdacsapatban együtt játszott James Worthyval, a későbbi NBA-legendával és a szintén NBA-játékossá váló Sam Perkinssel.
1982-ben megnyerték az egyetemi bajnokságot, a döntő kosarat Michael szerezte egy középtávoli tempódobást követően a Georgetown csapata ellen.
Megválasztották az év egyetemi játékosának és az All Star csapatba is bekerült. Ezzel a sajtó érdeklődésének középpontjába került, óriási tehetségnek kiáltották ki, a válogatottba is behívták, amivel 1984-ben megnyerték az olimpiát Los Angelesben.
Az amatőr kosarasokból felálló csapat kapitányaként 17,1 pontátlagával járult hozzá a sikerhez. Ilyen sikerek után nem fejezte be az egyetemet, hanem a harmadik év után jelentkezett az NBA-draftra.

Kérdések:
Melyik egyetemre iratkozott be Michael Jordan 1981-ben?
Mikor lett egyetemista Michael Jordan?
Mit tanult Michael Jordan az Észak-karolinai Egyetemen?
Mivel foglalkozik a kulturális földrajz?
Milyen pontátlaggal lett Michael Jordan az Év újonca az Észak-karolinai Egyetemen?
Ki vezette az Észak-karolinai Egyetem kosárlabdacsapatát 1981-ben?
Melyik csapatok játszottak az 1982-es amerikai egyetemi kosárlabdabajnokság döntőjében?
Ki nyerte az 1982-es amerikai egyetemi kosárlabda-bajnokságot?
Az Egyesült Államok aranyérmet nyert az 1984-es olimpián kosárlabdában?
Hol tartottak olimpiát 1984-ben?
Az Egyesült Államok milyen érmet nyert az 1984-es olimpián kosárlabdában?
Michael Jordan részt vett az 1984-es olimpián?
Michael Jordannak van egyetemi diplomája?
qgen: title: Michael Jordan context: Az 1984-es drafton a harmadik választott lett, a Houston Hakeem Olajuwont, a Portland Sam Bowie-t részesítette előnyben vele szemben. A Chicago képviselője, Rod Thorn alig hitt a szemének, hogy ekkora kincset hagytak meg nekik.
Az eredmények rögtön igazolták az elvárásokat, az addig a liga egyik leggyengébb csapatának számító Bulls kapásból bejutott a rájátszásba ahol a Milwaukee első körben kiverte őket. Michael 28,2 pontos átlagával elnyerte az Év újonca címet és az NBA All Star-csapatába is beválasztották.
Már az első hónapban óriási rajongás vette körül, a Sports Illustrated magazin a címlapjára tette, azzal a felirattal, hogy „Egy csillag született” (A Star Is Born). Ez a rajongás több öregebb játékosnak szúrta a szemét, ennek volt köszönhető az incidens, amikor a már említett All Star-meccsen csapattársai „bojkottálták”, nem adtak neki labdát, még a legegyértelműbb helyzetekben sem. Michael ezért „nemes bosszút” állt: február 12-én az egyik őt kiközösítő játékos, Isiah Thomas által vezetett Detroitnak újoncrekordot jelentő 49 pontot dobott.

Kérdések:
Ki volt a Chicago Bulls képviselője az 1984-es NBA drafton?
Miért lett csak harmadik Michael Jordan az 1984-es NBA drafton?
Ki lett az első és második az 1984-es NBA drafton?
Mi az az NBA draft?
Michael Jordannek hány pont volt az átlaga, amivel 1984-ben elnyerte az Év újonca címet?
Michael Jordan mikor került először a Sports Illustrated magazin címlapjára?
Miért nem kapott labdát a csapattársaitól Michael Jordan 1984-ben egy All Star meccsen?
Hogyan állt bosszút Michael Jordan Isiah Thomason 1984. február 12-én?
Miért forralt bosszút Michael Jordan Isiah Thomas ellen 1984 elején?
qgen: title: Michael Jordan context: Az 1990-91-es szezonban végre megtört az átok, az alapszakasz MVP-ként másodszor tündöklő Jordan (31,5 pontos, 6 lepattanós és 5,5 gólpasszos átlaggal) vezetésével csapata 61 győzelmet aratva simán bekerült a rájátszásba. Ráadásul újra helyet kapott az Év védekező ötösében is. Ekkor már Scottie Pippen is All Star szinten játszott. Az első két körben a Philadelphiát és a New Yorkot legyőzve jutottak be a keleti főcsoport döntőjébe. Ott az ősi rivális Detroit várt rájuk.
Újra a „Jordan Rules” védekezési stratégiát alkalmazták, de tanulva az előző év hibájából most a lekettőző Detroitot gyors passzokkal szétzilálták. Egy sportszerűtlen jelenetnek is tanúi lehettek a nézők az utolsó mérkőzésen, Isiah Thomas vezetésével a rendes játékidő vége előtt levonultak a pályáról a detroiti játékosok, feladva a csatát, csak hogy ne kelljen kezet nyújtani az őket legyőzőknek. A begyűjtött négy győzelem azt jelentette, hogy története során először a „szeles város” csapata bejutott az NBA nagydöntőjébe, ahol a Magic Johnson és James Worthy fémjelezte Los Angeles Lakerst kellett legyőzniük.

Kérdések:
A Chicago Bulls mikor került be először a rájátszásba Michael Jordannak köszönhetően?
Hány győzelmet aratott az 1990-91-es szezonban a Chicago Bulls, amivel bekerült a rájátszásba?
A Chicago Bulls melyik csapatokat győzte le az 1990-91-es szezonban ahhoz, hogy bekerülhessen a keleti főcsoport döntőjébe?
Az 1990-es évek elején melyik csapat volt a Chicago Bulls nagy ellenfele?
Mit jelent a "Jordan Rules" védekezési stratégia?
Melyik amerikai várost nevezik szeles városnak?
Mikor jutott be először a Chicago Bulls az NBA nagydöntőjébe?
Kik játszották az 1990-1991-es szezonban az NBA nagydöntőjét?
Kik voltak a Los Angeles Lakers legkiemelkedőbb játékosai az 1990-91-es szezonban?
qgen: title: Michael Jordan context: Meglepően simának mondható eredménnyel, 4-1-es Bulls győzelemmel zárult a döntő, így Michael megszerezte élete első bajnoki címét. Ebben a párharcban is órási szerepet vállalt, miután ezentúl mindig, mikor bajnokok lettek, megválasztották a Döntő játékosának. A döntő második meccsén egy óriási mozdulatsorral (egyik kezéből másikba átvéve a labdát) megakadályozta, hogy Sam Perkins blokkolja, ezzel újra beírva magát a sportág történetébe, hiszen 2000-ben az ESPY sportlap az évtized jelenetének választotta.
A rájátszásban 15 győzelem mellett csak 2 vereséget szenvedtek el. Megkezdődött az első Bulls-éra.

Kérdések:
Mikor szerezte meg Michael Jordan élete első bajnoki címét?
Melyik volt az évtized jelenete az ESPY sportújság 2000-ben közzétett véleménye szerint?
Mikor kezdődött el az első Bulls-korszak?
qgen: title: Michael Jordan context: 1991-92-ben újabb csapatrekordot jelentő eredménnyel, 67-15-ös győzelem-vereség mutatóval zárták az alapszakaszt. Jordan újra alapszakasz MVP (30,1/6,4/6,1) díjjal gazdagodott és újra beválasztották az év védekező ötösébe is. A döntőben a Clyde Drexler vezette Portland Trail Blazerst győzték le, így begyűjtve második bajnoki aranygyűrűjüket. A döntő előtt a média nagy felhajtást csapott a két vezéregyéniség körül, próbálták felébreszteni a 80-as évek nagy Magic Jonhson-Larry Bird rivalizálást. A döntő első mérkőzésén Michael újra emlékezeteset nyújtott, ma is rekordnak számító 35 pontot dobott az első félidőben úgy, hogy közülük 18 pontot hárompontos dobást követően. Miután a hatodik hárompontos is talált, Jordan leült a pálya szélére, és mélán bámult maga elé. Marv Albert, a mérkőzés kommentátora később úgy nyilatkozott, Michael ekkor ezt mondta maga elé: „Nem hiszem el, hogy ezt csinálom.”
1992-93 Újabb nagyszerű teljesítménnyel rukkolt elő az alapszakaszban (32,6/6,7/5,5), de barátja, Charles Barkley ezúttal elnyerte előle az MVP címet.

Kérdések:
Milyen eredményeket ért el Michael Jordan a Chicago Bulls csapattal az 1991-92-es szezonban?
Melyik csapatok játszották az 1991-92-es szezon NBA döntőjét?
Ki győzött az 1991-92-es szezon NBA döntőjében?
Magic Jonhsonnak ki volt a nagy riválisa az 1980-as években?
Melyik sportág képviselője volt Larry Bird?
Ki volt az 1991-92-es NBA szezon döntőjének a kommentátora?
Michael Jordan és Charles Barkley jóban voltak egymással?
Charles Barkley és Michael Jordan csapattársak voltak 1992-ben?
Hány pontot dobott Michael Jordan az 1991-92-es NBA szezon döntőjének első félidejében?
Sikerült már valakinek túlszárnyalni Michael Jordan teljesítményét, amit az 1991-92-es NBA szezon döntőjének első félidejében nyújtott?
qgen: title: Michael Jordan context: Sima út vezetett a nagydöntőig, ahol épp a Barkleyval felálló Phoenix Suns állt csapata és a serleg közt. Lemásolva a múlt évi Portland elleni eredményt, 4:2-es összesítéssel sorozatban harmadszor nyerték el a bajnoki címet, megismételve a 60-as évek legendás Boston Celtics-ének produkcióját, elérve az ún. „three-peat”-et. Habár az utolsó meccs döntő momentumai nem Michaelhoz kötődnek, mégis az ő 55 pontja képezte alapját a Bulls győzelmének.
1992 nyarán zajlott a Barcelonai olimpia, amin ő is részt vett. A „Dream Team” néven elhíresült amerikai válogatott a profi ligában edződött játékosokból állt, és a világon egy csapat sem tudta velük szemben eséllyel felvenni a versenyt, így Michael második olimpiai aranyérmét nyerte.
Ezidáig 7 gólkirályi címet nyert, háromszoros bajnoknak és MVP-nek mondhatta magát. Mondhatni, elért mindent, amit kosárlabdázó elérhet. Talán emiatt, talán a média támadásai, talán a szerencsejáték szenvedélyéből származó családi gondjai miatt megcsömörlött a kosárlabdától. „Nagyon szégyellem magam emiatt, egyike azoknak a dolgoknak, amiket rettenetesen bánok. A tükörbe nézve azt kell mondanom magamban, hülye voltam” – nyilatkozta később a hazárdírozásairól.

Kérdések:
Mikor volt olimpia Barcelonában?
1992-ben hol tartották az olimpiát?
Részt vett Michael Jordan a barcelonai olimpián?
Michael Jordan csapata hányadik lett a barcelonai olimpián?
Michael Jordan miért unta meg a kosárlabdázást 1992-ben?
Michael Jordan szerencsejáték-függő volt?
Hányszor volt gólkirály Michael Jordan 1992 nyaráig?
A média miért támadta Michael Jordant?
Mikor fejezte be kosárlabdázó karrierjét Michael Jordan?
qgen: title: Michael Jordan context: A kiesés után újult erővel vetette bele magát az alapozásba, új célként meg akarta mutatni a világnak, hogy még nem felejtett el kosárlabdázni. Ettől a szezontól újra a 23-as mezszámot viselte.
A bizonyítási vágy a maximális teljesítményt hozta ki belőle és a csapatból is: az 1995-96-os szezont 72 győzelemmel zárták. (2015/16-os Golden State Warriors ugyan 73-9-es győzelmi mérlegre javította a korábban megdönthetetlennek hitt rekordot, ám az Oaklandi székhelyű csapat, elvesztette a nagydöntő párharcát a LeBron "King" James vezette, Cleveland Cavaliers ellen.) A régi bajnokcsapatból már csak Scottie Pippen maradt hírmondónak, nagy húzásnak számított viszont Dennis Rodman leigazolása, aki a védekezésben tudott igazán sokat hozzátenni a játékhoz.
Michael újabb gólkirályi és MVP címet szerzett a gyűjteményébe.
Bill Wenington mesélte erről az időszakról: 
A rájátszásban sem sikerült megszorítani a csapatot, a főcsoportdöntőben nemes bosszút álltak az Orlandón, 4-0-val söpörték ki őket. A fináléban pedig a Seattle SuperSonicsnak kellett meghajolnia (4-2).

Kérdések:
Michael Jordan hányas számú mezt viselt?
A Chicago Bulls hány győzelemmel zárta az 1995-96-os szezont?
Hol van a Golden State Warriors székhelye?
Ki vezette a Cleveland Cavaliers-t a 2015-16-os szezonban?
Melyik kosárlabdacsapatban játszott Scottie Pippen?
Mi volt Dennis Rodman fő erőssége a Chicago Bullsnál?
Ki volt a gólkirály az NBA-ban az 1995-96-os szezonban?
Ki volt az NBA bajnok csapata a 2015-16-os idényben?
Minek a rövidítése az MVP?
qgen: title: Michael Jordan context: Az egész rájátszást nézve 15-3-as győzelem-vereség arányt hoztak, vagyis a nagydöntőben elszenvedett két vereségen kívül csak egyszer sikerült őket kétvállra fektetni.
Ebben az évben Jordan-nek olyan dolgot is sikerült elérnie, amit játékos az 1969-70-es szezon óta nem tudott végrehajtani. Willis Reed után a második játékos lett, aki egy szezonban nyerte el az alapszakasz, a döntő és az All Star meccs legjobb játékosának járó díjat is.
Paul Westphal, a neves tréner a nyilatkozta sokoldalúságáról:
Az 1996-97-es szezonban 69-13-as mutatóval repítették magukat a rájátszásba. Új ellenfél tűnt fel a színen, a John Stocktont és az az évi MVP-t, Karl Malone-t is a soraiban tudó Utah Jazz.
A nagydöntő végül hat meccsen dőlt el, 4-2-es Bulls sikert hozva.
Jordan két meccsen is az utolsó percekben hozta az eredményt csapata számára. Az első meccsen egy, a dudaszó pillanatában elengedett középtávoli dobással szerezte meg a győzelmet.
Az ötödik meccs, mikor a párharc 2-2-es döntetlennel állt, a „flu-game” {„influenzás-játék”} néven vált ismertté.
Ekkor Michael gyomorbántalmakkal és magas lázzal küszködve dobott 38 pontot, és az eredményről döntő hárompontos kosár is az ő nevéhez fűződik.

Kérdések:
Ki volt az első játékos, aki az NBA-ben egy szezonban nyerte el az alapszakasz, a döntő és az All Star meccs legjobb játékosának járó díjat?
Melyik szezonban nyerte el Willis Reed az alapszakasz, a döntő és az All Star meccs legjobb játékosának járó díjat?
Az NBA történetében ki volt a második, aki egy szezonban nyerte el az alapszakasz, a döntő és az All Star meccs legjobb játékosának járó díjat?
Kik voltak a Utah Jazz legjobb játékosai az 1996-97-es szezonban?
Melyik csapat lett az NBA bajnoka az 1996-97-es szezonban?
Mikor játszott Michael Jordan influenzásan tétmeccset?
Melyik csapatot győzte le a Chicago Bulls az 1996-97-es NBA szezon nagydöntőjében?
qgen: title: Michael Jordan context: A mérkőzésről ő maga nyilatkozott így:
1997-98-ban 62-20-as alapszakasz után megismétlődött a Jazz elleni csata.
A négy győzelemig tartó párharcban 3-2-re vezetett a Chicago, mikor a pályaválasztói jog visszaszállt a utahi alakulatra.
Ezt maximálisan kihasználva három ponttal vezettek az utolsó perc elején. Phil Jackson időt kért, majd Michael egy ziccerrel 1 pontosra olvasztotta az előnyüket.
Ami most következett, az az NBA történetének egyik legizgalmasabb jelenetsorává vált:
A Jazz hozta fel a labdát, a legbiztosabb helyet keresve, ahol a labda lehet, így Karl Malone-nak passzolták a játékszert. Ő kizárta Dennis Rodmant, és, mikor már a kosárra fordult volna, megérkezett a háta mögül Jordan, és elcsente a kezéből a labdát.
Nem siette el az akciót, lassan fölvitte a labdát, a szemét végig a visszaszámláló órán tartotta. Mikor már csak tíz másodperc volt hátra, jobbra kezdett cselezni, majd egy gyors mozdulattal a bal oldalra indult. Ma is vitáznak azon, hogy ekkor meglökte-e a rajta védekező Byron Russellt, aki elvesztette az egyensúlyát, így a dobásra szabad helyzet kínálkozott. Az értékesített kosár azt jelentette, hogy egy ponttal a Chicago nyerte meg a mérkőzést.

Kérdések:
Melyik város kosárlabdacsapata a Jazz?
MI az a ziccer?
Melyik csapatban játszott Byron Russel kosárlabdázó?
Michael Jordan és Byron Russell ellenfelek voltak az 1997-98-as NBA nagydöntőn?
Melyik csapat nyerte az 1997-98-as NBA nagydöntőt?
qgen: title: Michael Jordan context: A következő idény, mint a „lock-out” miatti csonkaszezon vonult be az NBA történetébe. A játékosok képviselői és liga tulajdonosai nem tudtak egyezségre jutni a béreket illetően.
Ez a légkör és a csapat széthullásának első jelei (Pippen idény közben elcserélését kérte, Rodman pedig, mint szabadügynök szeretett volna Los Angelesbe igazolni) arra késztették Jordant, hogy a csúcson hagyja abba, így másodszor is bejelentette visszavonulását ezekkel a szavakkal: 
Ezután a családjának szentelhette idejét, és hódolhatott kedvenc kikapcsolódásának, a golfnak is.
A kosárlabdától azonban nem szakadt el teljesen, kis idő múlva a harmatgyenge Washington Wizards csapatánál általános igazgatói tisztséget vállalt.
Látván csapata vergődését a veteránok minimum fizetségéért újra játékosnak állt, kétéves szerződést kötött 2001 szeptemberében a fővárosiakkal. Az a furcsa helyzet állt így elő, hogy együtt játszott a saját maga által draftolt és a csapathoz hozott játékosokkal.
A fizetségét a Világkereskedelmi Központ ellen elkövetett terrortámadás áldozatainak megsegítésére létrehozott alapnak ajánlotta fel.

Kérdések:
Az NBA történetében melyik idényt hívják lock-out miatti csonkaszezonnak?
Mi volt Michael Jordan kedvenc hobbija?
Melyik csapatnak volt az általános igazgatója Michael Jordan?
Mikor volt általános igazgató Michael Jordan a Washington Wizards csapatánál?
Michael Jordan mikor kötött szerződést a washingtoni csapattal?
Mennyi időre szólt Michael Jordan 2001 szeptemberében megkötött szerződése a washingtoniakkal?
Milyen jótékonysági szervezetnek ajánlotta fel a fizetését 2001-ben Michael Jordan?
qgen: title: Michael Jordan context: A 2001-02-es szezonban a sorozatos sérülések miatt csak 60 meccsen tudott pályára lépni, a legkevesebben, mióta 1985-ben eltörte a lábát. Legsúlyosabb a jobb térdének krónikus íngyulladása (tendinitis) volt, amit februárban meg is operáltak. De még így is a csapata legjobbja volt pontban (22,9), gólpasszokban (5,2) és labdaszerzésben (1,42) is.
Utolsó szezonját már a negyvenedik éve után fejezte be. Átlagai egy hétköznapi játékos számára már csúcsteljesítménynek számítanának: 20 pontot, 6,1 lepattanót, 3,8 gólpasszt és 1,5 labdaszerzést jegyzett.
2003 februárjában az első NBA játékos lett, aki 40 év felett legalább 40 pontot szerzett egy meccsen.
Ebben az idényben lépte át a 30 000 pontos álomhatárt is karrierje során.
A csapat Jordan két éve alatt nem jutott be a rájátszásba, de a nézők visszatértek az arénába, és Washingtonnak újra egy erős középcsapata lett.
Ebben a szezonban, mikor már mindenki érezte, hogy ez már tényleg az utolsó éve lesz, az összes csarnokban kitörő örömmel fogadták, Miamiban visszavonultatták a mezét is. A nagy sikerei helyszínén, a chicagoi United Centerben hosszú percekig felállva tapsolt a közönség.

Kérdések:
Hány meccsen vett részt Michael Jordan a 2001-2002-es szezonban?
Milyen okból kellett sok meccset kihagynia a 2001-02-es idényben Michael Jordannak?
Miért kellett megműteni Michael Jordant 2002 februárjában?
Hány éves korában hagyott fel végleg a profi sporttal Michael Jordan?
Milyen NBA rekordot ért el MIchael Jordan 2003 februárjában?
Mit profitált a Washington kosárlabdacsapata Michael Jordan leigazolásából?
Szerette a közönség Michael Jordant?
qgen: title: Michael Jordan context: Az idényfelező All Star gálán Vince Carter tisztelete jeléül lemondott a kezdő ötösben lévő helyéről Jordan számára, és a félidei showműsor is a karrierje legszebb pillanatait elevenítette fel.
A legutolsó pályára lépésére Philadelphiában került sor április 16-án. Az utolsó negyedben már szinte végig a padon ült, mikor a közönség "Mike-ot akarjuk!" kiabálásának engedve edzője újra, utoljára becserélte. Még bedobott két szabaddobást, és az őt éltető rajongók sorfala között végleg levonult a pályáról.
Jordan 1993-ban így nyilatkozott:

Kérdések:
Hol lépett utoljára pályára Michael Jordan?
Mikor játszott utoljára profi játékosként Michael Jordan?
Ki mondott le az NBA idényfelező All Star gáláján a kezdő ötösben lévő helyéről Michael Jordan javára?
Miért adta át Vince Carter a kezdő ötösben lévő helyét az NBA idényfelező All Star gálán Michael Jordannek?
qgen: title: Michael Jordan context: Miután visszavonult, a washingtoni csapat tulajdonosa, Abe Pollin nem számított többet a munkájára a szakmai stábban, rövid úton megvált tőle. Később Michael úgy nyilatkozott, ha tudta volna, hogy kirúgják, miután visszavonul, nem jött volna vissza játszani. Újra rengeteg szabadideje lett, jótékonysági golfversenyeken indult, motorozott, és visszaköltözött családjához Chicagóba.
2006-ban a legújabb NBA csapatban, a Charlotte Bobcatsben vásárolt tulajdonrészt, amivel a második legnagyobb részvényesük lett a tulajdonos, Robert L. Johnson mögött. 2010 februárjában már ő lett a részvények többségi tulajdonosa.

Kérdések:
Ki volt a washingtoni kosárlabdacsapat tulajdonosa, amikor Michael Jordan befejezte a sportolói pályafutását?
Miért rúgták ki Michael Jordant a washingtoni kosárlabdacsapattól, miután befejezte sportolói pályafutását?
Mivel töltötte ki az idejét Michael Jordan, miután végleg befejezte sportolói karrierjét?
Ki volt a fő tulajdonosa a Charlotte Bobcats kosárlabdacsapatnak 2006-ban?
Melyik csapatban vett tulajdonrészt Michael Jordan 2006-ban?
Mikor lett Michael Jordan a Charlotte Bobcats fő tulajdonosa?
qgen: title: Michael Jordan context: Felesége, Juanita, akivel 1989-ben kötöttek házasságot, 2002-ben benyújtotta a válókeresetet. Ezt hamarosan visszavonta. 2006-ban, most már közös elhatározással, újra bíróság elé álltak. A 17 évig tartó házasság lezárásaként közel 168 millió dollár (mintegy 30 milliárd forint) összeggel lett gazdagabb Juanita, ezenkívül egy hét hektáros ingatlannal is Chicagóban. A döntés szerint három gyermekük, Jeffrey Michael, Marcus James és Jasmine felügyeleti joga is az asszonyé.2005 októberében jelent meg első könyve Driven from Within címmel (ISBN 0-7432-8400-3). A kritikák szerint ez a könyv a Nike egy reklámkiadványa, „ugyanannnyi fotót tartalmaz a cipőkről, mint magáról Jordanről”. A köteteket Mark Vancil szerkesztette, és megszólal benne kilenc, Michaelhez közel álló személy is, köztük az édesanyja, a középiskolai edzője és az ügynöke is.

Kérdések:
Mi volt Michael Jordan feleségének a keresztneve?
Mikor nősült meg Michael Jordan?
=2. Mikor házasodott meg Michael Jordan?
Mikor vált el Michael Jordan a feleségétől?
Hány évig élt házasságban Michael Jordan?
Hogyan szállt ki Juanita a Michael Jordannel kötött házasságból?
Hány gyereke van Michael Jordannek?
Hogy hívják Michael Jordan gyerekeit?
Mikor születtek Michael Jordan gyerekei?
Michael Jordan első könyvének mi a címe?
Mikor adták ki Michael Jordan első könyvét?
Hogyan fogadták a kritikusok Michael Jordan első könyvét?
Ki volt Michael Jordan első könyvének szerkesztője?
Hány kötetből áll Michael Jordan első könyve?
qgen: title: Michael Jordan context: A Nike-val kötött szerződése a mai napig érvényben van, az Air Jordan márkájú termékek még mindig töretlen népszerűségnek örvendenek. 2013-ban az eladások elérték a 2,25 milliárd dollárt, ezzel a piacon minden második eladott kosárlabdacipő Air Jordan volt. Ez minden idők legsikeresebb szponzorációs szerződése. Az eladásból befolyó összeg egy részét az utánpótlásnevelésre fordítják, többek között az észak-karolinai, a cincinnati, a Berkeley, a St. John's és a georgetowni egyetemeken.
Pályafutása során rengeteg terméket reklámozott, a teljesség igénye nélkül, üdítőitaloktól kezdve (Coca-Cola, Gatorade) elemeken át (Rayovac) autókig (Chevrolet). Ezen reklámszerződéseinek egy része ma is él, belőlük akkora bevétellel bír, hogy még mindig szerepel a legjobban kereső sportolók ranglistáján. A fizetéséből és a szponzori pénzekből több százmillió dolláros vagyonra tett szert. Reklámértékét jól mutatják a nevével fémjelzett kölni eladási adatai: a piacra dobást követő 2 hónapban 1,5 millió üveggel adtak el belőle. Jordan saját bevallása szerint a pénzügyi sikereiben óriási szerepe volt ügynökének, David Falknak.

Kérdések:
Mikor kötött szerződést Michael Jordan a Nike-val?
Mi a neve a Nike és Michael Jordan közös márkájának?
Mitől olyan népszerűek az Air Jordan termékek a mai napig?
Mennyi bevételt hoztak az Air Jordan márkájú kosárlabdacipők 2013-ban?
Melyik minden idők legsikeresebb szponzorációs szerződése?
Milyen jótékonysági célra fordítják az Air Jordan márkájú termékek bevételének egy részét?
Melyik egyetemek kosárlabdacsapatai részesülnek az Air Jordan márka által termelt bevételéből?
Milyen márkákkal volt szponzori szerződése Michael Jordannek?
Michael Jordan mennyire gazdag?
Ki volt Michael Jordan ügynöke?
Népszerű volt a vásárlók körében Michael Jordan saját márkás kölnije?
Milyen autót reklámozott Michael Jordan?
qgen: title: Michael Jordan context: Évente megrendezik a Michael Jordan Senior Flight School névre keresztelt négynapos edzőtábort kosárlabdát szerető fiataloknak, amelynek fővédnöki tisztségét tölti be. A programban szerepel koktélparty, személyes találkozás vele, és természetesen edzések, 5-5 elleni meccsek és egyéb szabadidős programok. Az eseményt a Las Vegas-i Mirage Hotelben rendezik meg, a részvételi díj 17 500 dollár.2004 óta vesz részt csapata az American Motorcyclist Association (Amerikai Motorsport Szövetség) által rendezett professzionális versenyeken Team 23 Racing néven.

Kérdések:
Mi a neve az edzőtábornak, aminek Michael Jordan a fővédnöke?
Milyen gyakorisággal rendezik meg a Michael Jordan Senior Flight School edzőtábort?
A Michael Jordan Senior Flight School hány napig tart?
Kik számára rendezik meg a Michael Jordan Senior Flight School edzőtábort?
Milyen programokat kínál a Michael Jordan Senior Flight School?
Hol tartják meg évente a Michael Jordan Senior Flight School edzőtábort?
Melyik városban rendezik meg minden évben a Michael Jordan Senior Flight School edzőtábort?
Mennyibe kerül fejenként a négynapos Michael Jordan Flight School edzőtábor?
Hány fő vehet részt egyszerre a Michael Jordan Senior Flight School edzőtáborban?
Hogy hívják Michael Jordan csapatát, amely az Amerikai Motorsport Szövetség profi versenyein is részt vesz?
qgen: title: Michael Jordan context: Jordan általában dobóhátvédként játszott, de képes volt a kiscsatár és az irányító feladatait is maradéktalanul ellátni. Ami hiányzott belőle magasságból és tömegből, azt pótolta gyorsaságával és hatalmas ugrásaival.
A végjátékokban rendszeresen képes volt higgadt maradni és a legjobb megoldást választani. Sokszor vitte csapatát győzelemre az utolsó másodpercekben dobott pontjaival (például az 1998-as bajnoki címet érő kétpontosa, amely ma már mint „A dobás” íródott be a kosárlabda történetébe)
Pályafutása elején játéka legfőbb eleme a zsákolás volt, már akkor képes volt 3-4 ember között is kosárra törni. Képességét, hogy szinte minden más játékosnál hosszabb ideig tudott levegőben maradni („hangtime”), úgy használta fel, hogy mire a nála magasabb játékosok már a földre estek, ő akkor indította el dobását.

Kérdések:
Milyen pozícióban játszott a kosármeccseken Michael Jordan?
Michael Jordan alacsony volt a profi kosárlabdázókhoz képest?
Milyen különleges képességei voltak Michael Jordannek, ami miatt kiemelkedően sikeres kosárlabdázó lett?
Kinek a nevéhez fűződik "a dobás" az NBA történetében?
Mi volt Michael Jordan legfontosabb eleme a pályafutása elején?
Mit nevezünk a kosárlabdában hangtime-nak?
qgen: title: Michael Jordan context: Később kifejlesztette az ún „fade-away jumpert”, amihez hasonlatos fegyver talán csak Abdul-Jabbar égi horga volt. Ekkor a gyűrűnek háttal kezdte meg a mozdulatsort, a mögötte álló védőtől mind vízszintesen, mind függőlegesen a lehető legtávolabbra ugorva, elkerülve annak blokkolásra nyújtott karjait megfordulva a gyűrűbe dobta a labdát. Hubie Brown, az egyik legtapasztaltabb NBA edző egyenesen megállíthatatlannak bélyegezte ezt a mozdulatsort.
A hárompontos vonalon túlról fiatalkorában nem volt túl eredményes, de ahogy egyre több évet töltött el a ligában, már innen is megbízhatóan tudott kosarat szerezni. Washingtoni évei alatt viszont már jóval kevesebbet próbálkozott a tripladobásokkal.
Támadásban nem ismert akadályt, a legreménytelenebb helyzetekben is kosárra tört, ha nem is sikerült bedobnia a labdát, nagy valószínűséggel szabálytalankodtak ellene. A pályafutása során 8772 alkalommal végezhetett el szabaddobást, amelyeket 83%-os pontossággal értékesített.
Ha nem ő maga vette célba a gyűrűt, játékostársait gyakran hozta helyzetbe, imponáló, 5,2 gólpasszos átlaggal zárta pályafutását.

Kérdések:
Mit takar Michael Jordan "fade away jumper" taktikája?
Ki volt Abdul-Jabbar?
Ki volt Hubie Brown?
Michael Jordannek erőssége volt a hárompontos dobás?
Hány szabaddobást hajtott végre Michael Jordan a pályafutása során?
A szabaddobások hány százalékát értékesítette Michael Jordan a karrierje során?
Michael Jordannek mennyi volt a gólpassz átlaga aktív éveiben?
qgen: title: Michael Jordan context: Védekezésben szintén maximálisan kihasználta képességeit, gyors kezeivel folyton odaszurkált a labdát felhozó játékosnak, kitűnő kezdősebessége lehetővé tette, hogy a passzsávokat lezárja.
Ezeknek köszönheti, hogy minden idők második legjobb labdaszerzőjévé vált 2,5-es átlagával.
6,2-es lepattanóátlaga szintén a legjobb hátvédek közé emeli ebben a kategóriában is.
Pszichológiai hadviselésének része volt a nézők számára alig észlelhető, de az ellenfeleket kifejezetten zavaró „trash-talk”, amikor a játék szüneteiben folyamatosan kisebb-nagyobb heccelésekkel, sértegetésekkel kergette őrületbe a rá bízott játékost.

Kérdések:
Mi jellemezte Michael Jordan védekezését a pályán?
Ki volt minden idők legjobb labdaszerzője az NBA-ben?
Ki volt minden idők második legjobb labdaszerzője az NBA-ben?
Mi az a trash talk a kosárlabdában?
qgen: title: Mindennapi élet az ókori Egyiptomban context: Az ókori Egyiptom civilizációja ötezer évvel ezelőtt fejlődött ki, és mintegy háromezer éven át virágzott a Nílus völgyében. Az egyiptomi kultúra ez alatt a hosszú időszak alatt sokat fejlődött, különösen a nagy építkezések alakulása szembetűnő, ugyanakkor a mindennapi élet fő vonásai a fokozatos fejlődés mellett nagyfokú stabilitást mutattak. Ez a civilizáció történetének egyik csúcspontját az i. e. 13. században, II. Ramszesz fáraó korában (uralkodott körülbelül i. e. 1279-től i. e. 1213-ig) érte el, Egyiptom ekkor a világ vezető hatalma volt. A régészek gazdag leletanyagából a történészek sok érdekes részletet tártak elénk az ókori Egyiptom hétköznapjairól is, nem csak a fáraók életéről. A cikk elsősorban a II. Ramszesz korából származó információkra épül, de kitekintéssel az egész egyiptomi ókorra.

Kérdések:
Mikor jelent meg az ókori egyiptomi civilizáció?
Milyen hosszú időn keresztül maradt fenn az ókori Egyiptom civilizációja?
Mikor élt II. Ramszesz?
Mikor uralkodott II. Ramszesz?
Ki volt Egyiptom fáraója i. e. 1250-ben?
Gyakoriak voltak az ókori egyiptomiak életmódjában a drasztikus változások?
Miért lett vége az ókori egyiptomi civilizációnak kétezer éve?
Milyen írásrendszert használtak az ókori egyiptomiak?
Mit építtetett II. Ramszesz?
qgen: title: Mindennapi élet az ókori Egyiptomban context: Az ókori Egyiptom történetének virágzó periódusaiban katonai szuperhatalom volt; a hadsereg a társadalom mindennapi életének jól látható részeként funkcionált. Az ország erődvonalat tartott fenn a déli, nyugati és északkeleti határokon. Rendszeresek voltak a támadó hadjáratok, amiket a fáraó vagy egyik fia vezetett. A hadsereg hivatásos szervezet volt, tisztikarral, hivatalnoki apparátussal. A katonák leszerelésük után földbérletet, marhákat vagy rabszolgákat kaphattak obsitként, illetve részesültek a hadizsákmányból. Idegenek is szolgáltak a hadseregben, ők a rabszolgasorból emelkedtek fel, vagy a környező országokban toborozták őket. Fontos szerepet játszottak a Núbiában honos medzsaí(wd) nevű etnikum tagjai, akiket már az egyiptomi Óbirodalom idejétől alkalmaztak katonai és rendőri célokra, II. Ramszesz korában pedig önálló elit félkatonai alakulatot állítottak fel tagjaikból.

Kérdések:
Az ókori Egyiptom mely határain rendelkezett erődrendszerrel?
Ki volt az ókori Egyiptomban a hadjáratok vezető hadvezére?
Milyen nyugdíjat kaptak az ókori Egyiptom leszerelt katonái?
Voltak az ókori egyiptomi hadseregnek nem egyiptomi tagjai?
Honnan származnak a medzsaí etnikum tagjai?
Mikortól kezdve játszottak katonai szerepet a medzsaí etnikum tagjai az ókori Egyiptomban?
Mely területek felé vezettek a fáraók hódító hadjáratai?
Hol található Núbia?
Ma melyik országhoz tartozik Núbia?
qgen: title: Mindennapi élet az ókori Egyiptomban context: Az átlagos egyiptomi lakóépületek a falvakban sűrűn egymás mellett vályogtéglából épült házak voltak. A beltér általában mindössze háromszor nyolc méter, ebben volt a nappali, a tárolók és a hálók is. Szalmazsákon aludtak, párna helyett kőből vagy fából készült fejtámaszt alkalmaztak, mélyedéssel a tarkónak. A főzés, mosás a hátsó udvaron folyt. Tüzet tűzfúróval gyújtottak, a háztartásokban sokféle agyagedényt használtak.
A tehetősebb családok házai nagyobbak, egyemeletesek voltak, elérhették a 2000 négyzetmétert is. Háttal álltak a sivatagi homokot hordó szélnek. A bejáratot előkerten, udvaron át lehetett megközelíteni. A ház padlózatát téglával burkolták. A falban csak kis ablaknyílások voltak, amiket fatáblával vagy gyékényfonattal lehetett elzárni. Az ajtókat fából készült kilincsekkel, zárakkal látták el. Az eső hiányában laposra épített háztetőket fából építették és sárral, náddal tapasztották. A forró estéken, éjszakákon a háztetőn kerestek enyhülést. A házak belső kertjei oázis hangulatát árasztották kis vízmedencével, virágokkal és gyümölcsfákkal. Lugasokra szőlőt futtattak fel. A ház körül konyhakertet gondoztak.

Kérdések:
Jellemzően hány négyzetméteres volt az ókori egyiptomi vályogházak beltere?
Általában miből épültek az ókori Egyiptom lakóházai?
Min aludtak az ókori egyiptomiak?
Miből volt az ókori egyiptomiak párnája?
Az ókori Egyiptomban a házakban volt konyha?
Hogyan gyújtottak tüzet az ókori egyiptomiak?
Hogyan működik a tűzfúró?
Miből volt a gazdaz ókori egyiptomi házak padlója?
Miért voltak kicsi ablakai az ókori egyiptomi házaknak?
Hány emeletesek voltak a gazdagabb ókori egyiptomi házak?
Mekkorák voltak a gazdag családi házak az ókori Egyiptomban?
Miből készítettek kilincset az ókori egyiptomiak?
Hol aludtak az ókori egyiptomiak, ha nagyon meleg volt?
Az ókorban megélt a szőlő Egyiptomban?
Általában hány házból állt egy ókori egyiptomi falu?
Általában hány fő élt egy házban az ókori Egyiptomban?
Miért nem használtak párnát az ókori egyiptomiak?
Hogyan készül a vályogtégla?
qgen: title: Mindennapi élet az ókori Egyiptomban context: A szegények lakásaiban bútor alig volt, egy-két kisebb faláda birtoklása már némi jólétet jelzett. Náluk a berendezés – a kosarak, asztalok, székek, ágyak, szőnyegek – alapanyaga a mindenhol rendelkezésre álló gyékény, nád, sás volt. Ezeknek alig tulajdonítottak értéket, házuk szinte mindig nyitva állt. A gazdagabbak lakásaiban már több volt az – Egyiptomban ritka és drága – fa. A leggyakoribb bútordarab az ülőhely volt, a kis ülőkétől a karosszékig. A hivatalnokok lakásaiban írószoba is volt, kis szekrényekkel a papiruszok elhelyezésére. A gazdagok jól felszerelt hálószobáiban, baldachinos ágyaiban sem használtak azonban fejpárnát, hanem csak a hagyományos – fából vagy kőből készült – fejtámaszt, valamint ritkábban lábtámaszt is.

Kérdések:
Miből volt a szegény ókori egyiptomiak széke?
Miből volt a gazdag ókori egyiptomiak fejtámasza?
Melyik volt a leggyakrabban előforduló bútor az ókori Egyiptom gazdag házaiban?
Kinek volt írószobája az ókori Egyiptomban?
Miért voltak szekrények az ókori egyiptomi hivatalnokok írószobájában?
Az ókori Egyiptomban olcsó alapanyag volt a fa?
Honnan tudjuk, hogy miből voltak a szegény ókori egyiptomiak bútorai?
Honnan importáltak fát az ókori egyiptomiak?
Egyiptomnak milyen az éghajlata?
qgen: title: Mindennapi élet az ókori Egyiptomban context: A klíma miatt leginkább csak hűvös esténként lehetett szükség kis fűtésre, amit parázstartókban égetett tehéntrágyával oldottak meg, mivel a fa drága volt, a faszén pedig állami monopólium. Esténként – szükség esetén – kis olajlámpákkal világítottak. Az utakon a „sivatag olajával”, azaz kőolajjal átitatott rongyból készült fáklyát használhattak azok, akiknek éjjel feltétlenül közlekedniük kellett. A szemetet a kert végében vagy a falu szélén kialakult szemétdombra hordták, ahol aztán patkányok és kóborló háziállatok „dolgozták fel” azt. Az emberek a szükségüket a házon kívül bárhol elvégezték; a házon belül kis edényeket alkalmaztak erre, aminek tartalmát aztán szintén az utcára vagy a csatornába öntötték. A higiéniai viszonyok nagyon rosszak voltak mind az utcákon, mind a csatornákban. A tiszta víz ritka és drága volt: a Nílusból vagy ásott kutakból nyerték és agyagkorsókban hordták el a felhasználás helyére. A gémeskutak használata általános volt.

Kérdések:
Mivel fűtöttek az ókori Egyiptomban?
Miért nem fával fűtöttek az ókori egyiptomiak?
Melyik napszakban fűtöttek az ókori egyiptomiak?
Mit használtak világításra az ókori egyiptomiak?
Mivel világítottak azok, akik az ókori Egyiptomban éjszaka közlekedtek?
Hol gyűjtötték a szemetet az ókori egyiptomiak?
Hol kakiltak az ókori egyiptomiak?
Honnan szereztek tiszta vizet az ókori egyiptomiak?
Milyenek voltak az ókori Egyiptom higiéniai körülményei?
Miben szállították a vizet az ókori egyiptomiak?
Az ókori Egyiptomban voltak gémeskutak?
Az ókori Egyiptomban hova öntötték az éjjeliedények tartalmát?
Milyen háziállataik voltak az ókori egyiptomiaknak?
Hol bányásztak faszenet az ókori Egyiptomban?
Milyen olajat használtak az ókori egyiptomiak az olajlámpákban?
Milyen volt az ókori Egyiptom csatornarendszere?
A kőolajat az egyiptomiak fedezték fel először?
Mit dolgoztak az ókori egyiptomiak?
qgen: title: Mindennapi élet az ókori Egyiptomban context: Az alapvető élelmezési cikkek a kenyér és a sör voltak, amit tönkölybúzából, illetve árpából készítettek. Sokféle kenyeret ismertek, voltak mézzel és datolyával édesített változatok is. A liszt gyakran volt homokkal szennyezett, ezért az egyiptomiak fogai gyorsan koptak. Az alacsony alkoholtartalmú sört víz helyett is fogyasztották, mert a Nílus és a csatornák vize nem volt egészséges, az ásott kutak ritkák voltak, tisztavízű források pedig a szétszórtan elhelyezkedő oázisokban voltak csak (az oázisokban gyakran élt egy, vagy akár néhány család, hevenyészett közösséget alkotva, amely leginkább az újkori tanyavilághoz hasonlítható életmód volt). A bor luxuscikk volt, a legjobb minőségűeket a Fajjúm-oázisban és a Nílus deltájában készítették, szőlő mellett fügéből, datolyából, gránátalmából is. Töményebb italokat szintén datolya és füge levéből sűrítettek.

Kérdések:
Miből csinálták a sört az ókori Egyiptomban?
Mik voltak az alapvető élelmiszerek az ókori Egyiptomban?
Mivel édesítették az ókori egyiptomiak a kenyeret?
Az ókori egyiptomiak miért ittak gyakran víz helyett sört?
Hol készítették a legjobb bort az ókori Egyiptomban?
Milyen gyümölcsökből készítettek bort az ókori Egyiptomban?
Miből készítettek tömény italokat az ókori egyiptomiak?
Az ókori Egyiptomban szokás volt édes kenyeret enni?
Voltak tiszta vizű források az ókori Egyiptomban?
Hány százalék volt az ókori egyiptomi sörök alkoholtartalma?
Milyen állatok hozzák létre a mézet?
Hol van a Fajjúm-oázis?
Miért volt homokos az ókori egyiptomi liszt?
Az ókori Egyiptomban az oázisok lakói gazdagok voltak?
Miért koptak gyorsan az egyiptomiak fogai az ókorban?